70 
Lokaliteten er A am ølle ved Mariagerfjord. 
Spredte mindre Phragmites-Bevoksninger ved de sumpede Bredder 
veksler med bar og stenet Strand, hvor en lille Brændingsfauna 
udvikler sig. Zostera er almindelig, hvorimod Fucus ses sjælden. 
En enkelt lille Rødalge har jeg ogsaa iagttaget. Søsalat {Ulva 
lactuca) er almindelig, og en spæd Laminaria-Plante konstateret, 
men denne maa tilligemed Rødalgen maaske snarere betegnes som 
tilfældige Gæster i denne Del af Fjorden. 
Saltindholdet ved Aamølle er i Overfladen 14,74 %o — re¬ 
lativt større ved Bunden, da en Aa fra Møllen har Udløb her og 
giver en Del Opblanding i Overfladen og i de intermediære Vandlag. 
Fig. 1. Dyndrør af Corophium Bonelli paa Mytilus eduds. Vi« — Fig« 2. Tværsnit af 
en Dyndpude med Corophium-Rør (vide) og Spionide-Rør (snævre). Vi« 
Jeg bemærkede, at de talrige Mytilus, som kunde skrabes fra 
Brostolper og Pæle paa ca 1 m Dybde, var besat med store Dynd¬ 
klumper, og ved nærmere at undersøge disse mærkelige Klumper 
i Glassene, saas Corophium Bonelli krybe frem fra Huller i Dyndet, 
svømme lidt omkring i Glasset for atter hurtig at smutte ind i de 
Rør, som nu lidt efter lidt aabenbarede sig for mit Blik. 
Man fik det Indtryk, at Dyret nødig forlod sin Bolig; thi efter 
et Par Dages Forløb fandtes en Del døde paa Bunden, hvorimod 
de, som endnu boede paa Muslingerne, var levende. Og fjerner 
man forsigtig en saadan Dyndpude fra Muslingen ved Hjælp af en 
tyndbladet Kniv, faas først den rette Forstaaelse af Artens Bygge- 
maade. Den danner nemlig ikke uformede Rør, som vi ellers 
kender hos Corophium grossipes paa Slikvaderne, men uregelmæs¬ 
sige Dyndrør, der ikke synes at staa i Forbindelse med hinanden 
(Fig. 1). 
1) Velvilligst titreret paa hydrografisk Laboratorium (Prof. Martin Knudsen). 
